|  |
| --- |
| 12. SJEDNICA GRADSKOG VIJEĆA GRADA POŽEGE  TOČKA 14. DNEVNOG REDA  PRIJEDLOG ODLUKE  O VISINI NAKNADE ZA RAD I DRUGIM PRAVIMA GRADONAČELNIKA I ZAMJENIKA GRADONAČELNIKA GRADA POŽEGE KOJI DUŽNOST OBAVLJAJU VOLONTERSKI  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Svibanj 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA:024-02/22-03/4

URBROJ: 2177-1-01/01-22-1

Požega, 19. travnja 2022.

GRADSKOM VIJEĆU GRADA POŽEGE

PREDMET: Prijedlog Odluke o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.) (u nastavku teksta: Statut Grada Požege ) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18. - pročišćeni tekst, 2/20. i 4/21. - pročišćeni tekst ), dostavlja se Naslovu na razmatranje i usvajanje Prijedlog Odluke o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski.

Pravni temelj za donošenje ovoga akta je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.) i Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-02/22-03/4

URBROJ: 2177-1-01/01-22-2

Požega, 19. travnja 2022.

Na temelju članka 44. stavka 1. i članka 48. stavka 1. točke 1. odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 19. travnja 2022. godine, donosi

Z A K L J U Č A K

I. Utvrđuje se Prijedlog Odluke o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 024-02/22-03/4

URBROJ: 2177-1-02/01-22-3

Požega, \_\_. svibnja 2022.

Na temelju članka 6. stavka 2. Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 12. sjednici, održanoj dana \_\_. svibnja 2022. godine, donosi

O D L U K U

o visini naknade za rad i drugim pravima gradonačelnika i zamjenika gradonačelnika

Grada Požege koji dužnost obavljaju volonterski

Članak 1.

Ovom se Odlukom određuje visina naknade za rad i druga prava gradonačelnika i zamjenika gradonačelnika Grada Požege (u nastavku teksta: dužnosnici) koji svoju dužnost u Gradu Požegi obavljaju bez zasnivanja radnog odnosa, odnosno volonterski.

Članak 2.

Gradonačelnik iz članka 1. ove Odluke ima pravo na mjesečnu naknadu za rad u visini od 50 % umnoška koeficijenta za obračun plaće utvrđenog za Gradonačelnika koji dužnost obavlja profesionalno i osnovice za obračun plaće.

Zamjenik gradonačelnika iz članka 1. ove Odluke ima pravo na mjesečnu naknadu za rad u visini od 50% umnoška koeficijenta za obračun plaće utvrđenog za zamjenika gradonačelnika koji dužnost obavlja profesionalno i osnovice za obračun plaće.

Članak 3.

Za vrijeme obavljanja dužnosti dužnosnici imaju, osim prava na naknadu za rad, pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje) u visini propisanoj Pravilnikom o porezu na dohodak.

Članak 4.

Za vrijeme obavljanja dužnosti, dužnosnici imaju pravo na korištenje službenog automobila, mobilnog uređaja i prijenosnog računala u vlasništvu Grada Požege za službene potrebe, sukladno aktima Grada Požege.

Članak 5.

Rješenja o visini naknade za rad dužnosnika donosi pročelnik Upravnog odjela za samoupravu Grada Požege.

Članak 6.

Danom stupanja na snagu ove Odluke prestaje važiti Odluka o naknadi za rad zamjenika Gradonačelnika Grada Požege koji svoju dužnost obnaša bez zasnivanja radnog odnosa (Službene novine Grada Požege, broj: 10/10., 13/12., 9/12. i 15/13.).

Članak 7.

Ova Odluka stupa na snagu prvog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o visini naknade za rad i drugim pravima gradonačelnika i zamjenika

gradonačelnika Grada Požege koji dužnost obavljaju volonterski

I. UVOD I PRAVNA OSNOVA

Člankom 90.a. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) propisano je da gradonačelnik i njegovi zamjenici koji dužnost obavljaju profesionalno, za vrijeme profesionalnog obavljanja dužnosti imaju pravo na plaću i druga prava iz rada, a vrijeme obavljanja dužnosti uračunava im se u staž osiguranja, dok osobe koje dužnost obavljaju volonterski imaju pravo na naknadu za rad. Istim člankom propisano je da se osnovna mjerila za određivanje plaće, odnosno naknade za rad kao i drugih prava vezanih uz profesionalno obnašanje dužnosti gradonačelnika i njegovih zamjenika određuju posebnim zakonom.

Člankom 6. Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.) propisano je da naknade za rad zamjenika župana, gradonačelnika i njihovih zamjenika te općinskih načelnika i njihovih zamjenika koji dužnost obnašaju bez zasnivanja radnog odnosa, mogu iznositi najviše do 50% umnoška koeficijenta za obračun plaće odgovarajućeg nositelja dužnosti koji dužnost obavlja profesionalno i osnovice za obračun plaće. Nadalje, istim člankom stavkom 2. propisno je da odluku o visini naknade za rad župana, gradonačelnika i njihovih zamjenika te općinskih načelnika i njihovih zamjenika koji dužnost obnašaju bez zasnivanja radnog odnosa donosi predstavničko tijelo jedinice lokalne i područne (regionalne) samouprave.

Predložena Odluka temelji se i na članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te na članku 39. stavku 1. podstavku 3. Statuta Grada Požege (Službene novine Grada Požege, broj: 2/21.).

II. SADRŽAJ PREDLOŽENE ODLUKE

Nastavno se, u bitnome daje sadržaj predložene Odluke:

Predloženom Odlukom je utvrđeno da gradonačelnik koji svoju dužnost u Gradu Požegi obavlja volonterski ima pravo na mjesečnu naknadu za rad u visini od 50 % umnoška koeficijenta za obračun plaće utvrđenog za gradonačelnika koji dužnost obavlja profesionalno i osnovice za obračun plaće, a za zamjenik gradonačelnika ima pravo na mjesečnu naknadu za rad u visini od 50% umnoška koeficijenta za obračun plaće utvrđenog za zamjenika gradonačelnika koji dužnost obavlja profesionalno i osnovice za obračun plaće. Plaća gradonačelnika i zamjenika gradonačelnika Grada Požege koji dužnost obavljaju profesionalno u Gradu Požegi utvrđena je Odlukom o plaći i drugim materijalnim pravima gradonačelnika i zamjenika gradonačelnika Grada Požege (Službene novine Grada Požege, broj: 1/15. i 14/15.). Citiranom Odlukom utvrđeno je, da je osnovica za obračun plaće gradonačelnika i zamjenika gradonačelnika isplaćena bruto plaća zaposlenih u RH u 2012. godini koju utvrđuje Državni zavod za statistiku (7.875,00 kn), a koeficijent za obračun bruto plaće gradonačelniku iznosi 3,17, odnosno za zamjenika gradonačelnika 2,69.

Nadalje, predloženom Odlukom utvrđeno je da za vrijeme obnašanja dužnosti navedeni dužnosnici imaju, osim prava na naknadu za rad i pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje) u visini propisanoj Pravilnikom o porezu na dohodak kao i pravo na korištenje službenog automobila, mobilnog uređaja i prijenosnog računala u vlasništvu Grada Požege za službene potrebe, sukladno aktima Grada Požege.

Stupanjem na snagu predložene Odluke prestaje važiti Odluka o naknadi za rad zamjenika Gradonačelnika Grada Požege koji svoju dužnost obnaša bez zasnivanja radnog odnosa (Službene novine Grada Požege, broj: 10/10., 13/12., 9/12. i 15/13.).